SET ปิดบวก 14 จุด รับตัวเลข GDP พุ่งแรงในรอบ 5 ปี ฟากโบรกฯชู 2 หุ้นเด่นน่าลงทุน
SET ปิดบวก 14 จุด รับตัวเลข GDP พุ่งแรงในรอบ 5 ปี ฟากโบรกฯชู 2 หุ้นเด่นน่าลงทุน โดยดัชนีปิดตลาดวันนี้ที่ระดับ 1,768.31 จุด บวก 14.14 หรือ 0.81% สูงสุดที่ระดับ 1,770.13 จุด ต่ำสุดที่ระดับ 1,758.47 จุด ด้วยมูลค่าการซื้อขาย 4.72 หมื่นล้านบาท
21 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,768.31 จุด บวก 14.14 หรือ 0.81% สูงสุดที่ระดับ 1,770.13 จุด ต่ำสุดที่ระดับ 1,758.47 จุด ด้วยมูลค่าการซื้อขาย 47,171.15 ล้านบาท
10 หุ้นดันดัชนีวันนี้

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้อยู่ในแดนบวก หลังนักลงทุนคลายกังวลสงครามการค้าระหว่างสหรัฐฯ-จีน รวมถึงปัจจัยบวกในประเทศอย่างประเด็นตัวเลข GDP ในไตรมาส 1/61 ที่ออกมาอยู่ระดับ 4.8% ดีขึ้นในรอบ 5 ปี และสูงกว่าที่ตลาดคาดการณ์ไว้ ทำให้ส่งผลดีกับหุ้นส่งออก และหุ้นกลุ่มนิคมอุตสาหกรรม อาทิ KCE และ WHA
ส่วนแนวโน้มตลาดหุ้นในวันพรุ่งนี้ (22 พ.ค.61) คาดว่ายังคงไปต่อแต่ไม่ร้อนแรงเท่าวันนี้ โดยแนะจับตาราคาน้ำมัน และตัวเลขส่งออก ที่จะประกาศในคืนวันพรุ่งนี้ พร้อมวางแนวรับดัชนีไว้ที่ 1,760 จุด และแนวต้าน 1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,222.70 ล้านบาท ปิดที่ 57.00 บาท ราคาไม่เปลี่ยนแปลง
PTTEP มูลค่าการซื้อขาย 3,144.99 ล้านบาท ปิดที่ 149.00 บาท เพิ่มขึ้น 3.50 บาท
CPALL มูลค่าซื้อขาย 2,365.00 ล้านบาท ปิดที่ 82.00 บาท เพิ่มขึ้น 0.50 บาท
EA มูลค่าการซื้อขาย 1,689.90 ล้านบาท ปิดที่ 38.00 บาท ราคาไม่เปลี่ยนแปลง
AOT มูลค่าซื้อขาย 1,545.57 ล้านบาท ปิดที่ 69.50 บาท ลดลง 0.25 บาท
ตลาดหุ้นเอเชีย
